
FADHILA YA SUNNA ZA MTUME (S.A.W) 


Imeandaliwa na: Abubakari Shabani Rukonkwa 


Imepitiwa na: Yunus Kanuni Ngenda 


Utangulizi: 


Sifa zote njema ni za Mwenyezi Mungu Mola wa viumbe wote, 
na rehma na amani zimwendee kiongozi wa umma huu Mtume 
wetu Muhammad (s.a.w) na watu wake na Maswahaba zake 
wote,! Amma baad. 


Ni wazi kwamba Sunna za Mtume wetu Muhammad (s.a.w) 
ndio kielelezo na uhimili katika dini yetu ya kiislam, pia ndio 
tafsiri ya mwongozo mzima wa maisha ya mwislam kidini na 
kijamii kwa ujumla, hivyo mwislam hawezi kuwa na imani 
thabiti kama hajafuata sunna za Mtume Muhammad (s.a.w). 


Hii inamaana kwamba yeyote aliye mbali na sunna basi yuko 
mbali na dini, na aliyekaribu na sunna yupo karibu na dini, 
Mwenyezi Mungu mtukufu anatilia mkazo na kuamrisha katika 
Qur’an pale alipo sema: 


EENE AA II AA 
ii a O; Ih g l AI D 3 


Na anacho kupeni Mtume chukueni, na anacho kukatazeni 
Jiepusheni nacho. Na mcheni Mwenyezi Mungu. Hakika 
Mwenyezi Mungu ni Mkali wa kuadhibu. 


[Surat Hashri: 7. 


Ayah hii tukufu imekusanya sunna zote alizokuja nazo Mtume 
wetu Muhammad (s.a.w) ya kwamba hatuna budi kuzipokea na 
kuzifanyia kazi, ikiwa ni pamoja na kuzilinda, kuzinusuru na 
kuzieneza ulimwenguni kote. 


Hili ni jambo kubwa lenye fadhila nyingi kwa yeyote mwenye 
kujishughulisha nalo, na ni sababu ya pata mwisho mwema na 
kuipata Jannah (Pepo). 


Amesema Mjumbe wa Mwenyezi Mungu rehma na amani ziwe 
Juu yake: 


Jay b JE lay gås ceb All wahi Waya À gea g aya DUNI Da 

Uislam ulianza ni mgeni na utarudi ni mgeni kama ulivyoanza, 
lakini habari njema ni kwa wale wanao onekana ni wageni 
(maghurabaa). (Pia inasemekana kwamba “TWUUBAA” ni mti 
katika miti ya peponi. 


Na katika riwaya nyingine akaulizwa Mtume (s.a.w): Ewe 
Mtume wa Mwenyezi Mungu ni kina nani hao wanao onekana 
wageni (maghurabaa)? Akasema Mtume (s.a.w): 

Ni watu ambao wanatengeneza (palipo haribika) wanapoharibu 
watu (Dini). 


Na katika lafdhi nyingine: Hao ni watu ambao wanatengeneza 
yaliyo haribiwa na watu kutokana na sunna zangu. 


Chanzo: Majumuu fatawa Ibun Baaz namba 3/158. 


Na katika Hadithi nyengine. 

Amesema Mjumbe wa Mwenyezi Mungu rehma na amani ziwe 
juu yake: “Umati wangu wote wataingia Peponi isipokua atakae 


kata”, wakasema (Maswahaba): Ewe Mjumbe wa Mwenyezi 
Mungu ni nani basi atake kata? Akasema: “Mwenye kuniti 
ataingia Peponi na mwenye kuniasi basi huyo amekataa.” 


Ameipoke Imamu Bukhari, katika Hadhithi iliyotokana na Abuu 
Hurayra. 


Kitabu ni: Swahihi Bukhari ukurasa namba 7280. 


Hivyo shime ndugu zngu katika imani tushikamaneni na sunna 
za bwana Mtume Muhammad (s.a.w) hata kama jamii itakuona 
umekuja na mambo mageni, au hata ukipewa majina yasofaa 
hilo usijali bali hata Mtume (S.A.W) aliitwa mchawi a kaitwa 
mwendawazimu lakin aliendelea kuitangaza dini na kueneza 
Sunna zake (s.a.w). 


Mfano ulio hai ni wanislam wanaoifanyia kazi kauli ya bwana 
Mtume (s.a.w) ya kupunguza nguo iliyozidi katika kongo mbili 
za miguu kwa wanaume utakuta baadhi ya watu wana watukana 
na kuwabeza kwa kuwapa majina yasiyofaa kama : njiwa, au 
kavaa nguo ya mtoto, au kavaa kimini sketi nk. 


Hayo yakikukuta basi usikate tama unatakiwa kushikamana na 
sunna tu bila kujali matusi na kebehi za maadui wa haki. 


Au kauli za baadhi ya watu kuwa eti huu sio wakati wa 
kuambiana kuhusu ndevu, kukata nguo inayozidi chini, na 
mfano wa hayo. 


Hizi zote ni sauti za shari zinazokurudisha nyuma katika kufata 
maamrisho ya Mtume wetu Muhammad swallah llah alayhi 
wasalam. 


Bali juwa kuwa ukifanya bidaa moja basi umeuwa suna 
iliyostahiki kuwa mahala hapo. 


Na ukishika sunna basi juwa umefanya juhudi kubwa ya kuzuia 
bidaa. 


Tunamuomba Mwenyezi Mungu mshindi na mtukufu 
atudumishe katika Sunna za Mtume wetu Muhammad (s.a.w) na 
atukutanishe nae katika Pepo ya Firdausi, pamoja na wema 
waliokuja baada yake, Ameen!!. 


